cyanic-selkie/wikianc huggingface dataset:
Helloweens diskografi
Grunnen til at navnet deres skrives «Helloween» istedenfor Halloween er at det både inkluderer ordene «hello» og «hell» (engelsk for helvete). Dessuten eksisterte det et annet band som het Halloween, og en navneendring ville gjøre navnet «deres eget».
Domkirkens skole
Skolebygningen ble i 1879 flyttet til Johannes skole.
Aleksandar av Jugoslavia (1945)
Aleksandar ble født i landflyktighet i London. Det sies at det britiske utenriksdepartementet tillot at morens hotellsuite ble jugoslavisk territorium for en dag for at barnet skulle kunne få rettigheter som jugoslavisk statsborger. I andre versjoner skal tillatelsen ha blitt gitt av Winston Churchill eller av kong Georg VI. Det mangler imidlertid dokumentasjon på at hotellsuiten midlertidig ble gjort til jugoslavisk territorium.
Bunntittere
Bunntittere er en gruppe karpelaksfisker. De lever i ferskvann i Amerika. De fleste artene har avlange kropper og små munner. Bunntittere kan til tider stille seg i 45 til 90 graders vinkel. Gruppen er nært beslektet med Chilodontidae.
The Code Is Red…Long Live the Code
Albumet inneholder gjesteopptredener av Jello Biafra fra Dead Kennedys, Jamey Jasta fra Hatebreed, og Jeff Walker, som tidligere spilte i Carcass.
Johan Martin Nielssen
Biografi
I Wien ble ekteparet Nielssen kjent med Henrik Ibsen, og Nielssen hevdet senere at hans hustru var modell for Elida Wangel i Fruen fra havet, kvinnen som forlater sin mann fordi hun forelsker seg i en annen. Ifølge Nielssen skulle dette ha ført til at Clemence identifiserte seg med Nora i Et dukkehjem, og saken ble ikke bedre av at Ibsen på julaften 1879 forærte henne førsteutgaven av nettopp Et dukkehjem med personlig dedikasjon. Knut Hamsun var interessert i Johan Martin Nielssen, som på samme tid var både «selvutslettende og selvhevdende stolt», og gjorde ham ifølge Hamsun-forskeren Lars Frode Larsen trolig til modell for figuren Johan Nilsen Nagel i Mysterier – med tilnærmet likt navn.
Bayes’ teorem
Anvendelser
Et av de mange bruksområdene i Bayes' teorem er bayesisk inferens, en bestemt tilnærming til statistiske slutninger. Når det brukes, kan sannsynlighetene som er involvert i Bayes teorem ha forskjellige sannsynlighetstolkninger. Med den bayesiske sannsynlighetstolkningen uttrykker ordet hvordan en subjektiv grad av tro skal rasjonelt forandres for å ta hensyn til tilgjengeligheten av relaterte bevis. Bayesiske slutninger er grunnleggende for bayesian statistikk.
Hvis for eksempel 1 av 10 000 har sjukdommen A (p = 0,01), så blir P+ = 0,09.
Dykkeskader
Trykkskader ved oppstigning (Barotraumer)
Luftrom i kroppen utvider seg når utsidetrykket minsker:
Skader eller sykdom
Vesentlige grunner til dykke- eller undervannsskader omfatter:
Antonio Sanchez
Karriere
Antonio har bodd i New York City siden 1999 og han sluttet seg til New York University i 2006. Han har holdt kurs på flere kontinenter og han har besøkt flere musikkinstitusjoner for å holde foredrag og undervisning. Antonio har mottatt flere stipender og utmerkelser fra blant annet «Buddy Rich Memorial Scholarship», «The Zildjian Award», «The Boston Jazz Society Scholarship Achievement Award» og «Berklee's Most Outstanding Performer Award».
Musikalsk signatur og påvirkning
Antonio krediterer sin mor for sin interesse for musikk, og forklarer i et intervju med About.com at han begynte å høre på rock, for så å gå videre til fusion og deretter "rett-frem jazz". «Det bare virket for meg som jazz var den perfekte arena for å uttrykke seg fullt ut på sitt instrument.» Han beskriver selv at band som The Beatles, The Rolling Stones, The Cream, The Who, Jimmy Hendrix, Santana, The Police, Led Zeppelin og spesielt Rush hadde en enorm påvirkning for hvordan han skulle komme til å tolke trommespill i fremtiden. Blant jazz- og fusionmusikere hørte han mye på musikere han senere fikk spille med, blant annet Chick Corea og Pat Metheny.
Nianopprøret
Årsaker
Fordi Taipingopprøret utgjorde den større fare, kunne ikke Qing-dynastiet til å begynne med sette inn nok styrker til å hamle opp med Nianopprørerne. Men i slutten av 1867 hadde Li Hongzhangs og Zuo Zongtangs keiserlige styrker gjenerobret det meste av de områder som Nian-opprørerne hadde behersket, og tidlig 1868 ble restene av opprørshæren knust av koordinerte angrep fra regjeringshæren og Den alltid seierrike hær.
Moss lufthavn, Rygge
Den sivile driften av lufthavnen ble nedlagt 1. november 2016, men det har eksistert planer om gjenåpning av ulike aktører helt siden da.
Bakgrunn og historie
Det kostet rundt 1 milliard kroner å bygge ut den sivile delen av lufthavnen.
Nedleggelse
1. november 2016 ble den sivile lufthavnen nedlagt og den militære Rygge flystasjon overtok i sin helhet. Det siste flyet tok av fra lufthavnen 29. oktober 2016.
Nerses Jeritsian
Jeritsian begynte første gang i sentralbanken i 1994, som sentralbanksjefens assistent. I 1995 overtok han som leder for avdelingen for pengepolitikk, og fra 1996 til 2001 jobbet han som styremedlem. Han forlot sentralbanken i 2001, og jobbet for Det internasjonale pengefondet (IMF) fram til 2003. Der var han rådgiver for direktøren i den nederlandske avdelingen. Han returnerte til sentralbanken i 2003. Først var han rådgiver for sentralbanksjefen, og fra 2005 overtok han som seniorrådgiver og fungerende leder for sentralbankens Financial Monitoring Centre.
Jawa Tengah
Byer i provinsen
Det er mange byer i Sentral-Java, for eksempel Ambarawa, Banjar Negara, Banyumas, Batang, Blora, Boyolali, Brebes, Cilacap, Demak, Grobogan, Jepara, Kajen, Karang Anyar, Kebumen, Kendal, Klaten, Kudus, Magelang, Mungkid, Pati, Pekalongan, Pemalang, Purbalingga, Purwodadi, Purwokerto, Purworejo, Rembang, Salatiga, Semarang, Slawi, Sragen, Sukoharjo, Surakarta, Tegal, Temanggung, Wonogiri og Wonosobo.
Tutankhamom ale
Tutankhamom Ale er en type øl som har en alkoholstyrke på 6%, og som lages av emmerhvete. Denne typen hvete var vanlig å bruke for 3-4000 år siden, men er nesten ikke i bruk i dag.
Sommeren 1999 ble den hittil dyreste flasken med Tutankhamom Ale kjøpt for 5000 pund i London, Storbritannia. Denne ølen ble brygget etter egyptisk oppskrift som var cirka 3250 år gammel.
Hans Cappelen (1945–)
Hans Arne Kristian Torolf Cappelen (født 1945) er en norsk jurist og heraldiker.
Advokatvirksomhet
Hans Cappelen har som advokat spesialisert seg på emnene bygge- og entrepriserett, konsulent- og anbudsrett, offentlige anskaffelser og leverandørforhold. I tillegg til prosedyre for domstolene, opptrer han også som oppmann i tvister, som voldgiftsdommer og som rettsmegler.
Ruud
Ruud er en variant av ordet rud, fra norrønt ruð, i betydningen nyrydningsgård. Ruud er et vanlig stedsnavn og etternavn i Norge. 4754 personer hadde etternavnet Ruud i Norge per 2010, mens varianten Rud ble brukt av kun 384 personer.
Per Edvind Varsi
Per Edvind Varsi (født 30. juli 1945 i Sirma) er en norsk, samisk politiker. Han representerer Arbeiderpartiet.
Han er sametingsrepresentant for perioden 2005-09. Varsi er også medlem av Møtelederskapet, Nærings- og kulturkomiteen og Kontrollkomiteen.
Den kambodsjansk-vietnamesiske krig
Forhistorie
Hanoi-regimet og Røde Khmer var allierte under Vietnamkrigen. Hanoi-soldatene gjemte seg i jungelen i Kambodsja for å angripe Sør-Vietnam. Til gjengjeld gav Hanoi-soldatene Røde Khmer militær trening og forsyninger under Vietnamkrigen, og deltok selv i mange kamper mot de ikke-kommunistiske styrkene i Kambodsja. I mars 1970 deltok 40.000 Vietcong og nordvietnamesiske soldater i angrep sammen med Røde Khmer mot den kambodsjanske hovedstaden Phnom Penh. De var så nær som tre mil utenfor hovedstaden før de ble drevet tilbake. Nordvietnameserne sto bak mesteparten av kampene i Kambodsja i 1970-71.
Kringlebotn skole
Kringlebotn skole er en kommunal barneskole i Helldalsåsen i Fana bydel i Bergen kommune. Skolen åpnet i 1994, og er dimensjonert for 450 elever. Arkitekt var Helge E. Knutsen.
Ole Jørgen Ness
Utvalgte gruppeutstillinger
2005 Carnegie Art Award, Henie-Onstad Kunstsenter, Høvikodden
2002 «Directly beneath the storm», Sprawl, The Contemporary Arts Center, Cincinnati, Ohio, USA
Helgøya (Ringsaker)
Severdigheter
I 1915 ble det i Nes kommunestyre besluttet å bygge ei brygge i Bergevika. Brygga med veg fra bygdevegen og ned til fjorden ble beregnet å koste 27 000 kr. På grunn av vanskeligheter under første verdenskrig ble arbeidet utsatt til 1920. Da brygga stod ferdig i 1923, kostet den kr. 104 000. Her var det daglig anløp av lokalbåter fram til ca. 1940. Lastebåtene gikk også inn her. Det var lossing av kull til kalkovnene, lessing av kalk og produkter fra landbruket.
Det var bygd flere kalkovner og også et jernbanespor for å frakte kalken fra bruddene på Helgøya. Kalken trengtes til mørtel ved husbygging i Hamar, Gjøvik og Lillehammer, men også i kjemiske prosesser på Klevfos Cellulose- & Papirfabrikk. Men steinbruddet i Bergevika må ha vært åpnet alt på 1100-tallet, for Hamar domkirke og bispegården like bak er begge reist av stein fra blant annet Bergevika.
De eldste tider
Hovinsholmen som var ryddet i eldre jernalderen er den best kjente av Helgøyas gårder fra fortiden som har tilhørt riksråd Peder Griis i 1490-årene. Også der var det eneste kirkebygget etter skriftlige overlevninger i middelalderen oppført, på samme sted som et gudehov hadde stått før. Etter tradisjonen hadde trolig et annet kirkebygg vært oppført i Lodviken eller Presterudområdet et stykke vekk der et jorde het «kirkejordet» og det er funnet et geistlig segl ved huset som var datert til cirka 1300 e.Kr ved jordet. All kirketjeneste på Helgøya var overført til Nes kirke i 1612. Etter 300 år uten kirke på øya ble Helgøya kapell åpent i 1870.
Helgøya som adelsgods
Jens Bjelke, landets største jordegodseier, fikk etter flere års iherdig arbeid kombinert sitt gods på Hovinsholmen med resten av Helgøya. Avtalen omfattet overrekkelse av tre fullgårder, fjorten halvgårder og ni ødegårder, fra kong Christian IV i 1645. Med dette ble hele øya et adelsgods underlagt Bjelkes bestyrelse. Verdien av godset på Hovinsholmen er så stor at stattholder Hannibal Sehested gjennom en kongelig intervensjon forsøkte å presse Bjelke til å selge det for en rimelig pris.
Bjelke nektet, fordi han kjente til den rådende godspolitikken i Norge, der adelen innførte og videreførte flere privilegier etter dansk mønster fra 1646. En konsentrasjon av jordegodsene var derfor i Bjelkes interesse, for å ha størst mulig råderett over beboerne som måtte betale mer skatt, avgifter, bøter og utføre pliktarbeid for adelen enn tidligere. Helgøya ble bokstavelig talt et «adelsrike», uten sidestykke i Norge. For å sitere N. Olssøn: «den hele ø var saa at sige et lidet rike for sig selv, i det hele et sjeldent smukt adelsgods om end ikke saa svært stort».
Adolf Furtwängler
Prof. dr. phil. Adolf Furtwängler (født 30. juni 1853, død 10. oktober 1907) var en kjent tysk klassisk arkeolog og kunsthistoriker. Han var far til dirigenten Wilhelm Furtwängler.
Østfoldhallene
Totalt består Østfoldhallene av fem større haller, hvor det største bygget har et ikonisk buet tak og inneholder majoriteten av kjøpesenterets butikker. Senteret har 1.800 parkeringsplasser og de ordinære åpningstidene er 10-20 (10-18).
Liste over stortingsrepresentanter 1954–1957
Liste over alle stortingsrepresentanter i perioden 1954 til 1957. Listen omfatter alle som ble valgt fast til Stortinget ved stortingsvalget i 1953.
VG Nett
Omlegging av forumet
I VGs årsoppgjør for 2021 skrev Gard Steiro følgende om omleggingen av VG Debatt:
Casey Grillo
Casey Grillo (født 16. oktober 1976 i Enid, Oklahoma) er en amerikansk trommeslager som spiller i progressiv metal/heavy metal-bandet Queensrÿche.
Trefningen i Sør-Ossetia 2004
I midten av Juni stengte georgiske styrker Ergenti-markedet, som var en av de viktigste handelsrutene for skattefrie varer fra Russland. Som en gjengjeldelse, blokkerte ossetiske soldater hovedveien mellom Georgia og Russland i flere dager. Georgiske tropper ble sendt inn for å gjenetablere kontroll over hovedveiene, og utplasserte militære patruljer for å kontrollere dem. Den 7. juli avskar fredsbevarende tropper en russisk konvoi, noe som førte til diplomatiske vanskeligheter mellom Tbilisi og Moskva. De neste dagene ble rundt 50 georgiske politimenn avvæpnet og tatt til fange av ossetiske militante, og Saakashvili svarte med å stanse de pågående fredssamtalene. Like etter ble georgiske tropper sendt inn i grenseområdene, og angrep separatistene med artilleri. Tropper ble også sendt inn for å frigjøre de tilfangetatte tjenestemennene, og lyktes i å frigjøre 47 av de 50 politimennene innen 9. juli.
Sætre skole
Sætre skole kan vise til:
Numedal
Numedal har fire stavkirker og et høyt antall bevarte tømmerbygninger fra middelalderen. Dalføret markedsfører seg som «middelalderdalen» og arrangerer hvert år Middelalderuka, en festival med kulturarrangementer på flere steder.
Byer
Kongsberg ble grunnlagt som bergstad i 1624, og oppgradert til kjøpstad i 1802.
Philip Sidney
Forsvar for poesien
Sidneys brev nevner aldri ordet «poesy». For ham kom poesien etter religionen og politikken, men hans liv var konsekvent formet: han var engasjert, dypt religiøs, og samtidig reflektert. Den poetikken som han skrev på begynnelsen av 1580-tallet ble først trykt i 1595 og da i to samtidige utgaver under to ulike titler: Defense of Poesie og An Apology for Poetry, altså Et forsvar for poesien. Hans avhandling var det første betydelig litterære teoriverk i England og forble et av de mest leste.
Astrophel og Stella
Hans dikteransvar er å formidle sine poetiske åre, sine følelser heller enn sine tanker og sitt intellekt.
Hatebreed
Hatebreed er et hardcore punk-band fra Connecticut, USA. Bandet ble stiftet i november 1994 av Jamey Jasta, Dave Russo, Larry Dwyer og Chris Beattie.
Øvre Harz vannreguleringssystem
Øvre Harz vannrerguleringssystem som på tysk kalles Oberharzer Wasserregal tjente til å drenere og lagre vann som ble drevet ut av gruvene i Øvre Harz i den tyske delstaten Niedersachsen. Vannreguleringssystemet ble bygget hovedsakelig fra det 16. til det 19. århundret og regnes som et av verdens mest betydningsfulle vannreguleringssystemer for gruver gjennom tidene.
Anleggene strekker seg over et området på rundt 200 kvadratkilometer. De fleste anleggene finnes i Clausthal-Zellerfeld, Hahnenklee, Sankt Andreasberg, Buntenbock, Wildemann, Lautenthal, Schulenberg, Altenau og Torfhaus.
European Handball Federation
Arrangementer
Beachhåndball inngår også i EHFs virksomhet.
Tre
Siden trær anlegger ett nytt lag virke hvert år, er telling av treringer (se illustrasjoner) en måte å regne seg frem til det enkelte tres alder.
Utvikling
En antar at flere av trærne som tilhørte karsporeplantene døde etter å ha fullført veksten og frigitt sporene sine (monokarpiske planter).
Bruk
Størstedelen av det biologiske mangfoldet på jorda er avhengig av skogen og trærne. Et utall av arter bruker trærne som mat, skjul og yngleplasser. På samme måten bruker (forbruker?) menneskene trærne. Vi spiser trærnes frukter, skudd, blader, blomster og bark. Virket brukes til å lage alle mulige slags ting vi har bruk som hus, møbler, papir, energi og mange andre ting.
Størst og minst
Musøre med sin høyde på 1 til 5 cm blir av mange regnet som verdens minste tre, mens noen andre mener det er en busk.
Treslag i Norge
=== Løvtrær i Norge ===
Florence Foster Jenkins
Florence Foster Jenkins (født Narcissa Florence Foster, 19. juli 1868, død 26. november 1944) var en amerikansk sopran som ble kjent for sin komplette og fullstendige mangel på sangstemme.
Musikalske prestasjoner
Plateinnspillinger med Foster Jenkins avslører at hun hadde svakt utviklet gehør og rytmesans, hun hadde et temmelig smalt register og var knapt i stand til å holde en tone. Man kan tydelig høre at akkompagnatøren justerer for å kompensere for tempovariasjonene hennes og andre rytmiske feilskjær. Ikke desto mindre ble hun fantastisk populær på sin egen, noe uvanlige måte. Publikum elsket henne for underholdningen hun serverte snarere enn for hennes musikalske evner.
Til tross for kravet fra publikum om flere opptredener begrenset Jenkins seg til noen få arenaer, som en årlige konsert på Ritz-Carlton i New York City. Gjestelisten var begrenset til noen få utvalgte og svært trofaste gjester, og Jenkins tok selv hånd om billettdistribusjonen. Da hun var 76 gav hun etter for kravet fra offentligheten, og opptrådte i Carnegie Hall den 25. oktober 1944. Billettene var utsolgt ukevis i forveien. En måned senere døde Jenkins.
Oslo Curlingklubb
Lag Sørum/Due
Lag Sørum/Due har siden 2000 vært klubbens beste lag. Laget består av Øystein Sørum, Hallvard Sørum, Magnus Utgård, Magnus Nedregotten, Sander Rølvåg og Thomas Due. Sesongen 2009/2010 spiller laget i Norges øverste liga, Norgescup.
Eddik
Eddiksylting er fortsatt en vanlig konserveringsmetode for enkelte rotvekster og grønnsaker. Eddik av vin eller sider, blandet med matolje og krydder, brukes også til marinering av kjøtt.
Ligue 1 2013–2014
Sesongen begynte 9. august 2013 og ble avsluttet 17. mai 2014. Det var en vinterpause fra 24. desember til 12. januar. Paris Saint-Germain var regjerende mestere. De nyopprykkede lagene var AS Monaco, Guingamp og Nantes.
Barnas vikingfestival
Barnas Vikingfestival, fra 2019 kalt Barnas vikingdager, finner sted på Trondenes. Arrangementet ble avviklet første gang i 2004. Det inneholder vikingleir- og marked, vikingleker, kampshow og fortellerteater om den unge høvdingen Asbjørn Selsbane og livet på Trondenes for rundt 1000 år siden. Arrangør av festivalen er Sør-Troms museum.
Slaget ved Karstula
De svenske styrkene under oberstløytnant Otto von Fieandt hadde inntatt forsvarsstillinger sør for Karstula kirke, de var totalt 1 600 mann og seks kanoner. Foran de svenske linjene var det to små sjøer og en elv, sistnevnte ga dårlig beskyttelse da en kunne vasse over den på flere steder.
Madman Across the Water
Medvirkende
«All the Nasties»
Army Distinguished Service Medal
Tildeling
Første tildeling av medaljen tilfalt general John J. Pershing, leder for American Expeditionary Force i Europa under første verdenskrig. Mer enn 2000 tildelinger ble gjort under denne verdenskrigen.
Utlendinger kan også tildeles medaljen, men bare for innsats i krigstid. Tildeling må i slike tilfeller godkjennes av presidenten. De første tildelinger kom i forbindelse med første verdenskrig, da medaljen ble tildelt øverstkommanderende fra allierte land. Blant disse var de franske marskalkene Ferdinand Foch og Joseph Joffre, samt general Philippe Pétain, den britiske feltmarskalk Douglas Haig, den canadiske general Arthur Currie og den italienske general Armando Diaz.
Vektløfting
Vektløfting i Norge
Til og med 1972 var vektløfting en "tre-kamp", som inkluderte øvelsene press, rykk og støt. Fra 1973 har vektløfting vært en "to-kamp", som bare inkluderer rykk og støt. Følgende sammenlagtresultater er de tyngste som er gjort av nordmenn i "tre-kamp" (t.o.m. 1972):
Utstilling
En utstilling er en fremvisning av varer, kunstverk eller annet.
Semikarakorsk
Den fikk status som bymessig bosetning i 1958 og bystatus i 1972.
Norges historie
Mer faste og vedvarende gårdsbosetninger utviklet seg i bronsealderen (1700 f.Kr. til 500 f.Kr.) og i jernalderen. De tidligste runene er blitt funnet på en pilspiss som er datert til rundt 200 f.Kr. Mange flere inskripsjoner er datert til rundt 800, og et antall småkongedømmer utviklet seg disse århundrene. I forhistorisk tid fantes det ingen faste landegrenser i Norden og Norge fantes ikke som stat. Folketallet i Norge falt trolig til år 0.
Hendelser i denne tidsperioden, århundrene før år 1000, får vi glimt av i skriftlige kilder. Sagaene er riktignok skrevet ned på 1200-tallet, mange hundre år senere, men gir glimt inn i det som allerede da var en fjern fortid. Historien om fimbulvinteren gir oss et historisk bilde av noe som har skjedd og som i vår tid, ved hjelp av dendrokronologi, kan tolkes som en naturkatastrofe i år 536, skapt av et vulkanutbrudd i El Salvador.
Steinalder (før 1700 f.Kr.)
Det er usikkert om det fantes organiserte samfunn eller statslignende sammenslutninger i steinalderen i Norge. Funn fra boplasser tyder på at mange bodde sammen og at dette trolig var mer enn en familie slik at det var en litt større ordnet flokk.
Statsdannelse
Med kristendommen fikk landet tre samfunnsmakter: bøndene (organisert gjennom tingene), kongen med hans tjenestemenn og kirken med presteskapet. Tingene er den eldste institusjonen: På allting hadde alle våpenføre menn møterett (til dels møteplikt) og på lagting møtte utsendinger fra et område (det vil si at lagtingene var representative forsamlinger). Tingen både dømte i konflikter og fastsatte lover. Lovene ble memorert av deltakerne og skrevet ned rundt år 1000 eller senere i Gulatingsloven, Frostatingsloven, Eidsivatingsloven og Borgartingsloven. Den som hadde fått medhold på tinget måtte selv sørge for iverksettelse av dommen.
Tidlig middelalder (1050-tallet–1184)
Urbaniseringen av Norge er en historisk prosess som sakte, men sikkert har endret Norge fra tidlig vikingtid til i dag, fra et land basert på jordbruk og sjølberging, til stadig mer handel og industri. Allerede på 800-tallet fikk landet sitt første bysamfunn, og på tusen og ellevehundretallet fikk vi de første varige byene.
Fremvekst av byer
Byloven og utfyllende bestemmelser fastsatte ofte hvor i byen forskjellige varer kunne omsettes, I Bergen kunne for eksempel naut og sauer bare omsettes på Torget, og fisk bare på Torget eller direkte fra båtene ved bryggekanten. I Nidaros ble smedene pålagt å holde seg unna tettbebyggelsen på grunn av brannfare, mens garverne måtte holde seg på avstand fra bebyggelsen på grunn av sterk lukt. Byloven forsøkte også å regulere tilstrømming av folk til byen (blant annet for hindre tigging i gatene) og hadde bestemmelser om brannsikring. I Oslo var det fra 1200-tallet eller tidligere vanlig med bygårder bestående av enkeltbygninger på et par etasjer omkring en gårdsplass med adgang fra gaten gjennom et portrom. Oslos middelalderske bygårder var bosted for en til fire husstander. I bygårdene kunne det var husdyrhold med blant griser og kyr, mens beite og åker fantes i byens takmark. I bygårdene kunne det være flere uthus som forlager, fjøs og stall. Arkeologiske utgravinger viser at mye av bebyggelsen i middelalderens Oslo, Trondheim og Tønsberg lignet på de avlange gårdene som er bevart på Bryggen i Bergen. Tomtegrensene i Oslo ser ut til å ha bestått i mange hundre år, i Bergen helt fra middelalderen til moderne tid.
Høymiddelalder (1184–1319)
Rett før svartedauden rundt 1350 var det mellom 65000 og 85000 gårdsbruk i landet, og det hadde vært en sterk vekst antall gårder fra 1050 særlig på Østlandet. I høymiddelalderen hadde kirken eller kirkelige institusjoner hånd om 40 % av jorden i Norge, mens aristokratiet hadde omkring 20 % og kongen eide 7 %. Kirken og klostre fikk jord ved gaver fra konge og stormenn, eller ved arv og gaver fra vanlige bønder.
Fra reformasjon til enevelde (1537–1660)
I 1537 ble reformasjonen gjennomført i Norge. Med det ble nesten halvparten av landets eiendom ved et pennestrøk konfiskert av kongemakten. Det store beslaget økte kongens inntekter og var i stand til blant annet å utbygge militærmakten og befestet sin makt i riket. Omtrent fra reformasjonen og i århundrene etter økte staten sin makt og betydning i folks liv. Til rundt 1620 var statsadministrasjonen nokså enkel og lite spesialisert: I København besto sentraladministrasjonen særlig av et kanselli og et rentekammer; og lensherrer styrte den sivile (herunder fogder og lensmmen) og militæret i sitt distrikt, lensherrene krevde inn skatter og hadde tilsyn med næringslivet. Regnskapene var lite oversiktlige og uten sammendrag. Presteskapet, som hadde stor makt som en egen organisasjon, ble etter reformasjonen utnevnt av statskirken, administrert fra København. I denne perioden ble Norge styrt av (hovedsakelig) danske adelige lensherrer, som opptrådte som mellommenn mellom bøndene og Oldenborg-kongen innen rettsvesen, skatte- og tollinnkreving.
Fra 1570 og frem til 1721 lå Oldenborg-dynastiet i gjentatte kriger med Vasa-dynastiet i Sverige. Finansieringen av disse krigene førte til en voldsom skatteskjerpelse som medførte stor nød. Politisk-geografisk måtte Oldenborg-kongene avstå til Sverige de norske landskapene Jemtland, Herjedalen, Idre og Särna, samt Båhuslen. Som ledd i finansieringen av krigene ble statsapparatet utvidet. Kongemakten begynte i større grad å gjøre seg gjeldende i rettspleien. Inntil denne perioden hadde volds- og ærekrenkelsessaker vært behandlet som sivilsaker mellom borgerne. Straffenivået ble sterkt skjerpet. I denne perioden ble også minst 307 personer henrettet for hekseri i Norge. Kulturelt ble landet preget av at skriftspråket ble dansk på grunn av Bibeloversettelsen og København-universitetets utdannelsesmonopol.
Fra 1500-tallet fikk næringslivet mer preg av produksjon for salg og ikke bare eget forbruk. Tidligere var det særlig fiskeriene som hadde produsert et så stort vareoverskudd at det ble solgt til markeder langt unna, tørrfiskhandelen via Bergen er kjent fra rundt år 1100. På 1500-tallet ble utbyttet av fiskeriene mangedoblet særlig på grunn av innsig av sild på Vestlandet og i Trøndelag og fordi nye redskaper gjorde fiske av sild og skrei mer effektivt. Linefiske og torskegarn som ble tatt i bruk på 1600-tallet var kontroversielt fordi småfiskerne mente det favoriserte borgere i byene.
Foruten sagbrukene ble det på 1600-tallet etablert industripreget produksjon (manufakturer) innenfor blant annet ullveving, såpeproduksjon, trankoking, spikerproduksjon og fremstilling av krutt.
Smear Campaign
Sporliste
* Bonusspor på digipak-utgaven. Den japanske utgaven har i tillegg en utvidet versjon av «Weltschmerz» (4:38)
Norges historie
1814
4. november 1814 valgte Stortinget Sveriges konge til konge av Norge, etter å ha vedtatt de grunnlovsendringer som var nødvendige på grunn av unionen. Grunnloven var influert av prinsippene fra den franske revolusjon, den amerikanske uavhengighetserklæringen, og var blant de mest demokratiske i verden. Selvstendighetsbestrebelsene i 1814 gjenreiste Norge som stat, formelt en selvstendig stat, men innenfor en påtvunget løs union med Sverige. Landet hadde fullt indre selvstyre og separate institusjoner, og bare kongemakten og utenrikspolitikken var felles for de to statene.
Venstrestat, klassekamp og krisetid (1905–1940)
I denne epoken gikk Norge fra å være et ruralt bondesamfunn til et urbant industrisamfunn. Etter 1900 skjøt industrialiseringen for alvor fart. Fiskeriflåten og handelsflåten ble raskt motorisert. Vannkraften skapte sterk økonomisk vekst og en industrialiseringbølge. Selskapet Norsk Hydro ble symbolet på koblingen mellom vitenskap og industriproduksjon. Utvandringen til USA nådde et andre toppunkt i 1911, før den opphørte under verdenskrigen (inntil andre verdenskrig het den første verdenskrigen kun verdenskrigen). Utvandring og nye arbeidsplasser til sjøs og i byene tømte bygdene og omveltet samfunnet. Industrien skapte en klasse av rotløse industriarbeidere som gradvis organiserte seg i fagforbund.
Under verdenskrigen var Norge formelt nøytralt, men norsk skipsfart ble rammet av Tysklands ubåtkrig. Omkring 1,500 sjøfolk døde og 647 skip ble senket. Sympati med vestmaktene og enormt overskudd og spekulasjon innen shipping. Etter verdenskrigen ble samfunnet aldri «normalt» igjen (dvs som før 1914). Revolusjonen i Russland splittet arbeiderbevegelsen i fraksjoner der noen ville ha væpna revolusjon, mens andre ville vinne makten gjennom valg. Ikke bare arbeiderbevegelsen forble splittet, Venstre-bevegelsen(e) og Høire lå i bitter strid om målsak, avholdssak, kristendomsfortolkning og alt.
Thank You for Smoking
Handlingsreferat
Naylor blir deretter kidnappet av en hemmelig gruppe, og dekket med nikotin-plaster. Når han våkner på sykehus, får han vite at han har overlevd på grunn av hans høye nikotin-toleranse etter tung røyking. Men han er nå overfølsom overfor nikotin og kan aldri røyke igjen. I mellomtiden har Naylor blitt forført av en ung reporter som heter Heather Holloway. Naylor forteller henne alt om sitt liv og karriere, informasjon som hun publiserer like etter kidnappingen. Artikkelen hennes kritiserer nådeløst Naylor og hans arbeid, og avslører blant annet Lutchs bestikkelse og MOD-troppen. Hun beskylder Naylor for å ha trent sønnen Joey til å følge hans amoralske eksempel. All offentlig sympati på grunn av Naylors kidnapping fordamper raskt, og Naylor blir sparket av BR.
Naylor faller ned i en depresjon frem til sønnen Joey hjelper ham huske integriteten i jobben hans med å forsvare organisasjoner som ingen føler fortjener et forsvar. Under en høring innrømmer Naylor alle problemene ved å røyke, men argumenterer for at offentlighetens bevissthet allerede er høy nok uten ekstra advarsler. Han understreker forbrukernes valg og ansvar, og hevder til senator Finistirres forferdelse at hvis tobakk-produsenter er skyldige i tobakk-relaterte dødsfall, er kanskje Finistirres hjem-delstat Vermont, som en stor produsent av ost, også skyldig i kolesterol-problemer og relaterte dødsfall til dette. BR gratulerer Naylor med talen og tilbyr ham en jobb, men Naylor har forandret seg.
Holmavatnet (Samnanger)
Holmavatnet er en innsjø på grensen mellom kommunene Samnanger og Bergen i Vestland. Holmavatnet er oppdemmet og er et av magasinene til Trengereid kraftverk. Det har utløp til Holmavasselva som fører vannet ned til Skulstadvatnet.
Plärrer undergrunnsstasjon
Plärrer er en undergrunnsstasjon på Nürnbergs undergrunnsbanenettverk. Plärrer ligger på linjene U1 (samt forsterkerlinjen U11), U2 (samt forsterkerlinjen U21) og U3. Plärrer er en av to stasjoner på Nürnbergs undergrunnsnettverk som har overgang mellom alle tre linjene. Frem til 24. september 1988 var Plärrer endestasjon for U2.
The Deviant
Historie
Bandet ble først startet i Hafrsfjord under navnet «Agony» i 1993. På den tiden var de usignerte å gav kun ut de to demoene Ressurrect i 1993 og Hunting Humans i 1995. Bandet skiftet så navn i Stavanger til «122 Stab Wounds» hvor de ble signert med Head Not Found og gav ut debutalbumet The Deity of Perversion i 1996. Bandet laget igjen et nytt band i 2003 i Stavanger som de gav navnet «The Deviant» og oppløste sitt gamle band. Dette bandet gav ut demoen Intimate Skinning i 2004 og det nye debutalbumet Ravenous Deathworship i 2005.
Magnus Magnusson
Karriere
Minst tre av hans bøker er oversatt til norsk.
Referanser
<References/>
Turistattraksjoner i Beijing
Det er mange turistattraksjoner i Beijing, hvorav mange er av stor historisk verdi. Noen av de mest kjente er Badaling-strekningen av Den kinesiske mur, Den himmelske freds plass og Den forbudte by.
Amalthea (måne)
Amalthea og Himalia er Jupiters femte og sjette største måner; de er omtrent like store – men bare 1/15 så store som den neste i størrelsesrekken; Europa.
Noter og referanser
<references group="N"/>
Di beste med Di Derre
Di beste med Di Derre er en dobbel samleplate fra Di Derre gitt ut i 2006.
CPAP-maskin
Bi level positive airways pressure (Bipap)
Bipap er et apparat for behandling av pasienter med respirasjonssvikt, for eksempel ved KOLS.
Maskinen gir luft med overtrykk som en CPAP-maskin, men til forskjell fra denne gir bipap overtrykk i to nivåer, det vil si at den gir høyere trykk på innpust.
Eid (andre betydninger)
Norsk geografi
Eid (fra norrønt ) viser til et landområde med vann eller sjø på begge sider som er bindeledd mellom to landområder, som Panamaeidet. Se Eid (landform).
Tale
Tale (språk)
Foruten variasjonene av talerens presentasjon, som kan finnes hos talesignaler som i alle språklige avsendere er identiske, finnes det også transmisjonsbetingede eller «perspektiviske» variasjoner som har sitt utspring i romlige og stundom også i tekniske forhold. Begrepet «perspektiviske» benyttes først og fremst som det som kan oppfattes med øynene, men er også nyttig her ettersom synsinntrykket også kan spille en stor rolle i talekommunikasjonen (se McGurkeffekten).
Tale kan også skje på innsiden av ens eget hode, intern eller personlig kommunikasjon, eksempelvis når en tenker eller ytrer lyder for bekreftelse eller avkreftelse. På et dypere nivå, kan en også ta den ubevisste prosessen i betraktningen, inkludert drømmer hvor aspekter av en selv kommuniserer med hverandre (se Sigmund Freud), som en del av en intern og personlig kommunikasjon, selv om de fleste mennesker ikke synes å ha direkte tilgang til denne kommunikasjonen.
Klassisk
Klassisk (fra latin: classicus, «det som tilhørere første klasse», av classis, «klasse») er en betegnelse for noe som tilhører den greske og romerske antikken eller sprer lys over dette, eller som søker sine forbilder i antikken, særlig den gresk-romerske oldtidens klassisk kultur, språk, og litteratur. I kunsthistorien betegner ordet klassisk kunsten i antikkens Hellas og Roma, samt i videre betydning kunst som slutter seg til den antikke. Det klassiske omfatter også gresk-romersk filosofi, historie, arkeologi, antropologi, mytologi og samfunn som bifag. I den vestlige sivilisasjon ble studiet av de greske og romerske klassikerne tradisjonelt sett på som grunnlaget for humaniora, og har derfor tradisjonelt vært hjørnesteinen i en typisk europeisk eliteutdanning.
Overført betydning
I overført og utvidet betydning kan «klassisk» og «klassiker» brukes om noe som er utmerket og har varig, «udødelig» verdi eller er av tidløs, høy kvalitet. Det gjelder særlig diktning og kunst som uavhengig av forandring i smaksretning definitivt blir regnet blant det ypperste. «Klassisk» brukes ofte også om det som er et perfekt eksempel på en særskilt stil, er typisk, mønstergyldig, alminnelig anerkjent eller velkjent for en klasse, ofte det som er opprinnelig eller tradisjonelt, for eksempel om språk eller fag.
Betydningen av «klassisk» er avhengig av konteksten, det vil si den sammenhengen som begrepet benyttes i. Klassisk kan være det som regnes for å representere det ypperste i sin art, et høydepunkt, og noe av varig verdi på generelt vis. Hvis eksempelvis en modell betraktes som en klassisk skjønnhet er det overensstemmelse med anerkjente, særlig antikke, forbilder; som stemmer med klassisismens idealer; stilrent og harmonisk. Klassisk musikk som er den kunstmusikk frambrakt eller har sine røtter i Vestens musikktradisjon (i motsetningen til jazz, pop, og rock). Klassisk langrenn henviser til tradisjonelle teknikker som diagonalgang, staking, dobbelttak med fraspark og fiskeben. Det som er klassisk eksempel kan henvise til noe som mønstergyldig, velkjent og representerer eller avspeiler en toneangivende tendens.
Smögen
Smögen er best kjent for sin havn med en 600 meter lang brygge som tiltrekker seg tusentalls av båtturister hver sommer. Langs brygga ligger det tett med butikker og spisesteder. Hver morgen avholdes det fiskeauksjon i Smögen.
Elmo Zumwalt jr.
I mars 1946 ble han utstasjonert på jageren USS Zellars som direktør og navigator. I januar 1948 ble han tildelt Naval Reserve Officers Training Corps Unit ved University of North Carolina, hvor han ble til juni 1950. Samme måned overtok han kommandoen over jageren USS Tills.
Kunstakademiet i Dresden
Akademiet ble grunnlagt i 1764, og har gjennom årene spilt en betydelig rolle i europeisk kunst. Etter 1945 ble akademiet slått sammen med Hochschule für Werkkunst Dresden til Hochschule für Bildende Künste.
Alan Knill
Alan Richard Knill (født 8. oktober 1964) er en tidligere walisisk fotballspiller og -trener. Hans spillerkarriere strakk seg fra 1982 til 2001 for lag som Southampton, Scunthorpe, Swansea, Halifax og Rotherham. Han har i tillegg en landskamp for.
Jacob von der Lippe Parelius
Bakgrunn og yrkesliv
Parelius stod for utbyggingen av Meldal prestegård på 1700 tallet.
Tor Finstad
Tor Ludvig Finstad (født 8. mars 1937 i Nannestad) var ordfører i Østre Toten fra 1996 til 2003. Finstad representerte Senterpartiet. Med valget av Finstad ble et seksti år langt Arbeiderparti-styre brutt.
Bullaren
Før avståelsen i 1658 var Bullaren og resten av Bohuslen en del av Norge.
Oterhund
Oterhund refererer til flere hunderaser.
Lønnsomhet
Lønnsomhetsberegning
I økonomisk terminologi brukes «resultat» sammen med «inntekt» og «kostnad». Lønnsomhet angir et forhold mellom innsats og resultat i form av forrentning (avkastning). Økonomisk analyse kan være inngående studier av inntekts- og kostnadstyper, men også mer enkle regneteknikker avhengig av bedriftens økonomiske kompleksitet.
Flystevnet i Paris
I tillegg til besøkende fra industrien er det i de siste dager av messen et stort antall besøkende både fra Frankrike og mange andre europeiske land som besøker messen.
Eid (landform)
Mange eid består av morenemateriale på tvers av en fjordarm. Morenen demmer da opp en innsjø på innsiden og danner en landveis transportåre fra den ene til den andre siden av fjorden. Farriseidet på Raet danner et slikt eid på tvers av Larviksfjorden, med innsjøen Farris på innsiden. Mye tyder på at eidet har gitt innsjøen navn.
Eid er ofte relativt flate områder der det er mulig å bygge kanal gjennom. Et interessant eksempel på dette er Spangereidkanalen i Vest-Agder. Den gjorde det mulig å komme forbi Lindesnes uten å gå utaskjærs.
Ferdsel med båt
I eldre tid ble ordet eid mye brukt om steder der en måtte dra båten over land mellom to vannveier. Det kunne dreie seg om en dal mellom to fjorder, eller om en vei forbi en foss. Ved å dra båten over land, over et eid, kunne en spare seg for en lang seilas, ofte også seilas utaskjærs i farlig farvann. Slike båtdrag kunne forbedres ved at en la kavler, korte trestokker, side ved side fra den ene stranda til den andre. Kavlene var et jevnt og godt underlag for å dra båter på. Fra Eidsvåg i Nesset innerst i Romsdal til Eidsøra ved Tingvollfjorden på Nordmøre var det et slikt båtdrag.
Batman (1989)
Batman ble en meget stor publikumssuksess, spesielt i USA, men ikke i Norge.
Popularitet og økonomi
Batman ble svært populær, spesielt i USA. Den innbrakte 411,3 millioner dollar på verdensbasis, hvorav 251 millioner i USA. Den ble den tredje mest innbringende filmen på verdensbasis i 1989 og den mest innbringende i USA.
Slaget ved Halidon Hill
Slaget
Slaget raste gjennom hele dagen den 19. juli, men besto av en eneste lang nedslakting av de skotske soldatene. I motsetning i Bannockburn var det den gangen skottene som hadde terrenget imot seg. De måtte tråkke gjennom gjørma og deretter klatre opp bakken mot toppen hvor engelskmennene ventet. Skottene ble enkle mål for de engelske bueskytterne. Ved å angripe en masse ble over 500 skotske adelsmenn drept, inkludert Archibald Douglas selv, og mer enn 4 000 fotsoldater. Enda flere ble drept da det engelske kavaleriet endelig angrep og jaget de resterende skotske soldatene fra slagmarken. De engelske tapene sies å være på 15 mann.
Follo Folkehøgskole
Linjene ved denne skolen er:
Afasi
Nevrologisk forklaringsmodell
Den egentlige årsaken til afasi er at det mentale leksikon i hjernen blir kompromittert ved at språklagrene (dvs. spesielle nevrongrupper) blir utslettet ved celledød, eller at forbindelsen mellom disse brytes. Ofte er det Arteria media cerebri sitt forsyningsområde som rammes ved at perfusjonen av blod på et eller annet vis hindres.
Det er ikke bare lateraliseringen som er avgjørende, – også lokaliseringen innenfor venstre hemisfære har avgjørende betydning for afasitype og grad kompromittering.
Symptomer
Mennesker med afasi, afatikere, kan ha vansker med språkforståelsen og med språkproduksjonen, også kalt for impressive hhv. ekspressive språkvansker. Andre kognitive funksjoner som hukommelse, romlig orienteringsevne, abstrakt tenkning, matematiske evner mm. kan være normale hos afatikere, men oftest ledsages afasi av flere kognitive dysfunksjoner.
Tester og undersøkelser
Det er viktig å undersøke pasientens kognitive funksjon på ulike måter for å kunne tilby best mulig behandlingsregime.
Dikotisk lytting (DL) vil kunne avgjøre >90% sikkert lateralitetsdominans for gjenværende språkkomptanse. Retesting vil kunne indikere om ipsi- eller kontralateralt nevronale substrat ligger til grunn for rehabiliteringen. I tillegg er DL en god test på pasientens "Cocktailparty-effekt", det vil si pasientens evne til å samtale og konsentrere seg om en samtalepartner i et miljø der det parallelt pågar andre samtaler.
MRI gir særdeles viktig tilleggsinformasjon om pasientens kognitive funksjon, særlig hvis pasienten ikke er testbar på annen måte. Den klassiske MRI-rapport tar spesifikt høyde for viktige medisinske relasjoner i hjernen (nevrologiske og hemodynamiske). For pasienter som må inn i et rehabiliteringsregime er det viktig at røntgenlegen spesifiserer hvilke sanse- og språksentre som er implisert i lesjonen, da disse opplysningene er særdeles viktig for fagpersoner som skal sette opp et tilpasset behandlingsregime. Viktige sentra i denne sammenheng er f.eks. Heschl's gyrus, Planum Temporale, Wernickes senter, area striata, gyrus angularis, insula, Brocas senter.
Systematikk afasi
Brocas senter ligger lokalisert i venstre frontallapp, i gyrus frontalis inferior, like fremfor det projektive motoriske området som enerverer taleorganer. I Brodmanns hjernekart kalles området BA44 og BA45. Brocas senter sin primære oppgave er å innkode en idéativ kommunikativ plan til fonetiske elementer og overføre disse til de projektive taleområdet, samt å innkode og avkode grammatiske trekk ved (egne og andres) ytringer. Nyere forskning har avslørt at BA45 også inneholder nevron med avgjørende betydning for imitasjon; mirrornevron. Muligens spiller de også en viktig rolle for språkrefleksen.
Wernickes senter ligger i venstre hemisfære i Planum Temporale (like bak Heschl's gyrus som er det primære auditive senter). Det er ikke full enighet om yttergrensene for Wernickes senter, men ofte blir området definert som Brodmann 42 (BA42) og postérior del av BA22. Wernickes senter sin primære oppgave er å omkode hørte fonetiske realisasjoner til meningsskillende fonologiske enheter (gjenkjenne distinktive trekk).
Byron Stroud
Biografi
Byron er også involvert i Jed Simon's Tenet-prosjekt. Tenet har bare gitt ut en demo, grunnet medlemmenes forpliktelser til Strapping Young Lad. Demoen kan lastes ned fra Tenet's offisielle nettsted
Folkekommune
Livet i folkekommunene
Det ble utviklet et poengsystem for å beregne belønninger, og de som hadde overgjennomsnittlige ytelser kunne bli valgbare for pengebelønninger eller få «poeng» som kunne byttes i ekstra matvarer.
Mans arbeiderparti
Historie
Mans arbeiderparti ble grunnlagt i 1918 og ble det da det første organiserte politiske partiet på Man. Partiet oppsto på grunn av det høye nivået av indirekte skatt som andel av regjeringen på Mans inntekter. Grunnleggerne av partiet mente denne var urettferdig for de svakeste i samfunnet.
Hagelsundbrua
Hagelsundbrua er en hengebro som forbinder øyen Flatøy i Alver med tettstedet Knarvik i Alver kommune i Vestland.
Sands Macau
Kasinoet har 740 spillebord, mer enn noe annet kasino i verden.
Zverevo
Zverevo ble grunnlagt som en gruvebosetning på begynnelsen av 1900-tallet. Den fikk status som bymessig bosetning i 1929 og bystatus i 1989.
Craven Cottage
Historikk
Flomlys ble installert i 1962 samt en elektronisk måltavle. Hammersmith End ble utvidet i 1961 og fikk tak i 1965. Det ble bygget en skikkelig tribune i på langsiden mot Themsen hvor det tidligere bare var en jordhaug. Den ble åpnet i februar 1972 med en vennskapskamp mot Benfica hvor Eusebio spilte. Tribunene kostet rundt 330,000 pund og ble delvis finansiert ved salget av Teddy Maybank til.
Bo Lundgren
Bo Axel Magnus Lundgren (født 11. juli 1947 i Kristianstad i Skåne län) er en svensk politiker, siviløkonom utdannet ved Lunds universitet 1972, riksdagsmedlem 1976–2004, visefinansminister og skatteminister 1991–94, partileder for Moderata samlingspartiet 1999–2003, riksgäldsdirektör og sjef for Riksgäldskontoret 2004–2013.
På bakgrunn av det dårlige valgresultatet ved valget i 2002 ble Lundgren tvunget til å gå av som partileder. Han forlot også sin plass i Riksdagen i 2004.
Sjøorm
Sjøorm eller sjøslange er et fabeldyr som har form som kjempeslanger, og lever i innsjøer eller i havet. Både Nessie («sjøormen i Loch Ness») og Seljordsormen er sjøormer, likeledes må Midgardsormen kunne omtales som en mytologisk forløper til forestillingen om de store slangene som en trodde oppholdt seg i havet. Kraken er også blitt fremstilt som et sjøuhyre, men med et utseende som ikke kan betegnes som sjøorm. Den er ofte beskrevet enten som kjempeblekksprut eller hval. Fra tid til annen kommer det rapporter om lange, slangelignende vesener som er blitt observert i havet eller i innsjøer. Sjøormer tilhører kryptozoologien.
Norman Brook
Norman Craven Brook (født 29. april 1902, død 15. juni 1967) var en britisk offentlig tjenestemann. Brook ble utdannet ved Oxford og gikk inn i statsforvaltningen i 1925 hvor han etterhvert hadde en rekke viktige stillinger.
Robinson Crusoe
Robinson Crusoe (engelsk The Life & Strange Surprising Adventures of Robinson Crusoe) er en roman av den engelske forfatteren Daniel Defoe som kom ut første gang i 1719. Historien var inspirert av virkelige hendelser. Den mest kjente er historien om Alexander Selkirk som frivillig tilbragte fire år på øya Más a Tierra, Juan Fernández-øyene utenfor Chiles kyst. Romanen har gitt navnet til den retningen innenfor litteraturen som omhandler personer som havner på en øde øy og som må klare seg selv, robinsonader.
Elektromotorisk spenning
Opphavet til elektromotorisk spenning
For å gi en forklaring på opphavet til elektromotorisk spenning er det vanlig å betrakte en ideell spenningskilde. Se illustrasjon til høyre, øverste bilde, som viser en konseptuell fremstilling av en kilde til ems. Denne har to terminaler merket a og b, der a er markert med «+» som betyr at den har høyere elektrisk potensial enn terminal b med merke «–». Det er et elektrisk felt som virker mellom terminalene til spenningskilde. Et elektrisk felt betraktes som et vektorfelt, derfor er det brukt pil over symbolet. Retningen av feltet er definert til å gå fra terminal a til b, som figuren viser. Figuren lar en ladning symboliseres alle ladningene som befinner seg i spenningskilden, denne er vist som en kule. Ladningen som er positiv blir påvirket av feltet, dermed virker det en elektrisk kraft på ladningen som kan uttrykkes som. I tillegg virker en annen kraft på ladningen som er motsatt rettet, og har et opphav som ikke er elektrostatisk, i figuren er denne markert som.
I en virkelig spenningskilde vil det være en motstand også i spenningskilden, som nevnt kalles denne indre motstand. Denne forårsaker at spenningen mellom terminalene synker ved belastning. Om den indre motstanden er konstant vil forholdet mellom belastningsstrøm og klemmespenning Uab følge Ohms lov. Dermed vil klemmespenningen falle lineært med økende belastning. For en virkelig spenningskilde kan ems bare måles direkte når spenningskilden er ubelastet. Ofte kalles denne spenningen for tomgangsspenningen. I figuren er det vist en positiv ladning, og dermed harmonerer kraftvektorene og strømmens retning med det en kaller for den klassiske strømretningen. At elektronene egentlig er negative får liten betydning, annet enn at disse egentlig beveger seg fra negativ til positiv terminal.